Montemor-o-Velhóban található az ország egyik nemzetközi evezős versenyek lebonyolítására is alkalmas tava, amelyen két kilométer hosszú pálya áll a versenyzők rendelkezésére. 2002-ben, mielőtt a pálya építése befejeződött volna, rendezték itt az első versenyt, amely a Coupe de la Jeunesse volt. Ezen verseny idején a FISA vizsgálói nem találták megfelelőnek a tó szélességét a nemzetközi versenyek lebonyolítására, ezért később ennek a kitételnek megfelelően kibővítették a pályát. Itt rendezték a 2010-es evezős világbajnokságot és a 2018-as gyorsasági kajak-kenu világbajnokságot is.